CELEX: 62009TN0132
Language: sk
Date: 2009-04-06 00:00:00
Title: Vec T-132/09: Žaloba podaná 6. apríla 2009 — Epcos/ÚHVT — Epco Sistemas (EPCOS)

6.6.2009   
            
            
               SK
            
            
               Úradný vestník Európskej únie
            
            
               C 129/19
            
         Žaloba podaná 6. apríla 2009 — Epcos/ÚHVT — Epco Sistemas (EPCOS)
   (vec T-132/09)
   2009/C 129/33
   Jazyk žaloby: nemčina
   
      Účastníci konania
   
   
      Žalobkyňa: Epcos AG (Mníchov, Nemecko) (v zastúpení: L. von Zumbusch, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Epco Sistemas, SL (Constanti, Španielsko)
   
      Návrhy žalobkyne
   
   
               —
            
            
               zrušiť rozhodnutie druhého odvolacieho senátu z 19. januára 2009 vo veci R 1088/2008-2,
            
         
               —
            
            
               zrušiť rozhodnutie námietkového oddelenia č. B 976 767 z 22. mája 2008 o námietke namietateľa v rozsahu, v akom sa vyhovelo námietke týkajúcej sa výrobkov „NTC termistory“, „PTC termistory“ a „Senzory“ a námietku zamietnuť v celom rozsahu,
            
         
               —
            
            
               zaviazať žalovaného, prípadne namietateľa na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „EPCOS“ pre výrobky zaradené do tried 6 a 9 (prihláška č. 4 133 799).
   
      Majiteľ ochrannej známky alebo označenia, ktoré je základom námietky: Epco Sistemas, SL.
   
      Ochranná známka alebo označenie, ktoré je základom námietky: španielska obrazová ochranná známka „E epco SISTEMAS“ pre výrobky zaradené do triedy 9.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) a článku 43 ods. 2 a 3 nariadenia (ES) č. 40/94 a pravidla 19 ods. 3 nariadenia (ES) č. 2868/95 (1), pretože namietaná ochranná známka sa v priebehu posledných piatich rokov pred uverejnením prihlasovanej ochrannej známky nepoužívala a medzi kolidujúcimi známkami existuje pravdepodobnosť zámeny.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).